Alozîya mabênê Tirkîya û Yunanîstanî bi giranî tesîrê multecîyan kena. Coka Dengizê Ege vurîya goristanê multecîyan.
Tewr peyên nêzdîyê Girawa Egrîbozî ya Dengizê Ege de keştîya multecîyan cûmê awe bîye. Xebatanê xelisnayîşî de 13ê ci domanî bi temamî cenazayê 20 kesan ameyî dîyene. Dîya zanayene ke hema zî 30 multecîyî vînîbîyaye yê.
Goreyê vateyanê multecîyanê ke ameyê xelisnayene, keştîye de 68 kesê misirij, afgan û îranijî est bîyê. Keştîye ra 12 kesî bi weşî ameyî xelisnayene.
